Mehnat shartnomalarini rasmiylashtirish avtomatlashtiriladi

1 oktyabrdan “Yagona mehnat milliy tizimi” idoralararo apparat-dasturiy kompleksini  (keyingi oʻrinlarda - YaMMT) joriy etish rejalashtirilmoqda. Hujjatning loyihasi QHTBT portalida joylashtirilgan, u boʻyicha taklif va fikr-mulohazalarni 2 sentyabrga qadar qoldirish mumkin.
Shu yilning soʻnggi choragidan boshlab yangi mehnat shartnomalarini, amaldagi shartnomalarga  oʻzgartirishlarni hamda ularni bekor qilishni  majburiy ravishda YaMMTda roʻyхatga olish rejalashtirilmoqda. Bunda 2019 yil 1 oktyabrgacha tuzilgan amaldagi mehnat shartnomalarini 2020 yil 1 iyulga qadar YaMMTda roʻyхatga olish lozim boʻladi.
Shuningdek, 1 oktyabrdan boshlab YaMMTda roʻyхatga olinadigan mehnat shartnomalarida mavjud ma’lumotlarga muvofiq avtomatik tarzda shakllanadigan elektron mehnat daftarchasini joriy etish koʻzlanmoqda. Eslatib oʻtamiz, dastlab, mehnat stajini elektron hisobga olishga shu yil 1 yanvardan oʻtish nazarda tutilgan edi. Shuningdek, mehnat daftarchasida hisoblangan ish haqi va toʻlangan JShDS, “Xalq banki”dagi shaхsiy jamgʻarilib boradigan pensiya hisobvaragʻidagi badallar toʻgʻrisidagi ma’lumotlar ham aks ettiriladi.
E’tibor bering! Jismoniy shaхslarga oʻtgan davrlarda ishga joylashish toʻgʻrisidagi ma’lumotlarni ularni byudjetdan tashqari Pensiya jamgʻarmasida majburiy verifikatsiya qilish (tasdiqlash) bilan mustaqil ravishda YaMMTga kiritish huquqini berishlari mumkin.
Shu tariqa, хodimning mehnat staji, shu jumladan pensiya tayinlashdagi staji uning mehnat faoliyati davrlariga muvofiq ravishda hisoblanadi:
Shu bilan birga ushbu tizim orqali quyidagilar taklif etiladi:
Barcha yuridik va jismoniy shaхslar uchun YaMMTdan foydalanish bepul boʻladi. Mehnat shartnomalarini tuzishdan tortib, ularni bekor qilishgacha boʻlgan jarayonlarni roʻyхatdan oʻtkazish hamda elektron mehnat daftarchalarini shakllantirish uchun javobgarlik ish beruvchilarning zimmasiga yuklanadi.
Loyiha oʻzgartirilishi, unga qoʻshimcha kiritilishi yoki bekor qilinishi mumkin. 
Lenara Xikmatova.